4. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ.83767/3927 της 16/25 Σεπτ. 1964 (ΦΕΚ Β΄ 398) Περί της συνθέσεως Επιτροπών πτυχιακών εξετάσεων. Έχοντες υπ’ όψιν τας διατάξεις του άρθρ. 8 του Νόμ. 4346/1964 «περί οργανώσεως υπηρεσιών προστασίας και εξυπηρετήσεως των εν Γερμανία εργαζομένων Ελλήνων και άλλων τινών οργανισμών Κοινωνικής Πολιτικής διατάξεων», εν συνδυασμώ προς τας διατάξεις του άρθρ. 5 του Ν.Δ. 4352/1964 «περί διατάξεων αφορωσών τους δημοσίους υπαλλήλους ως και περί καταργήσεως Συμβουλίων, Επιτροπών των Δημοσίων Υπηρεσιών κ.λπ.», αποφασίζομεν: 1.Αι υπό των οικείων υπουργικών αποφάσεων προβλεπόμεναι κατά ειδικότητας ή κλάδους επαγγελμάτων Επιτροπαί Πτυχιακών Εξετάσεων των αποφοίτων των Σχολών Μαθητείας, συντίθενται από της ισχύος της παρούσης ως κάτωθι: «α)Εκ δύο υπαλλήλων του Υπουργείου Εργασίας, εξ ων ο Πρόεδρος ορίζεται ο αρχαιότερος. β)Εξ ενός εκπροσώπου των εργοδοτών γ)Εξ ενός εκπροσώπου των εργαζομένων Εισηγητής ορίζεται υπάλληλος του Υπουργείου Εργασίας και Γραμματεύς ωσαύτως υπάλληλος του Υπουργείου Εργασίας. Η αρμοδιότης αυτών ορίζεται η υπό των κειμένων διατάξεων προβλεπομένη τοιαύτη». Η σύνθεσις της Επιτροπής και δια τας 4 περιφερείας της χώρας ωρίσθη ως άνω δια της υπ’ αριθ. 79901/4285 της 19 Ιουλ. 1967 αποφ. Αντιπροέδρου της Κυβερνήσεως και Υπ. Εργασίας. (τόμ. 15 σελ. 32,06). 2.(Τα δύο πρώτα εδάφια, αφορώντα τον διορισμόν Προέδρου και εκπροσώπου του Υπουργείου Εργασίας, αντικατεστάθησαν δια της ως άνω νέας συνθέσεως). Ως εκπρόσωποι των υπό στοιχ. β΄ και γ΄ τάξεων ορίζονται υπό του Υπουργού Εργασίας πρόσωπα ανωτέρας ή μέσης τεχνικής καταρτίσεως και έχοντα πείραν εις τον επαγγελματικόν κλάδον δι’ ον ενεργείται η εξέτασις. 3.Απάντων των μελών ορίζονται αναπληρωταί έχοντες τας ιδιότητας των αναπληρουμένων. 4.Η συγκρότησις των κατά τα ανωτέρω Επιτροπών Πτυχικακών Εξετάσεων γίνεται δι’ αποφάσεων του Υπουργού Εργασίας, δημοσιευομένων δια της Εφημερίδος της Κυβερνήσεως. 5.Κατά τα λοιπά ισχύουν και εφαρμόζονται αι εν προκειμένω σχετικαί κανονιστικαί και υπουργικαί αποφάσεις ημών. 6.Η παρούσα ισχύει από της δημοσιεύσεώς της δια της Εφημερίδος της Κυβερνήσεως. 